BG
L 303/4
Официален вестник на Европейския съюз
23.11.2022 г.
(8)
Във връзка с миди Сен Жак (Pecten jacobaeus) и мидите от видовете Venerupis spp.
НТИКР изтъкна, че за миди Сен Жак (Pecten jacobaeus) са предоставени допълнителни данни.
Комисията признава, че съществуват научни изследвания и публикации във връзка с тези два вида и други подобни двучерупчести мекотели, уловени с механизирани драги в други морски басейни, и че те са били оценявани от НТИКР по-рано.
С оглед на сходствата с миди Сен Жак (Pecten jacobaeus) и мидите от видовете Venerupis spp. в западната част на Средиземно море във връзка с тези два вида следва да се вземе предвид вероятната висока способност за оцеляване на посочените сходни видове, като същевременно държавите членки се приканват да извършват проучвания в западната част на Средиземно море.
(9)
Тъй като доказателствата за процента на оцеляване на миди Сен Жак (Pecten jacobaeus) и мидите от видовете Venerupis spp. не са убедителни и НТИКР стигна до заключението, че за тези двучерупчести мекотели в западната част на Средиземно море трябва да се предоставят допълнителни научни доказателства за способността за оцеляване, Комисията счита, че срокът на изключението следва да бъде удължен само с кратък период.
Поради това съответните държави членки следва да представят релевантните научни доказателства на НТИКР, за да може той на изготви оценка.
(10)
В актуализираната съвместна препоръка от 8 юли 2022 г. съответните държави членки потвърдиха ангажимента си да увеличат селективността на риболовните уреди в съответствие с резултатите от настоящите научноизследователски програми, за да се намали и ограничи нежеланият улов и по-специално уловът на екземпляри под минималните референтни размери за опазване.
(11)
Освен това в актуализираната съвместна препоръка от 8 юли 2022 г. съответните държави членки се ангажират да набележат допълнителни зони със забрана за риболов с цел намаляване на смъртността при младите екземпляри, когато има доказателства за висока концентрация на млади екземпляри.
(12)
Мерките, предложени в актуализираната съвместна препоръка от 8 юли 2022 г., са в съответствие с член 15, параграф 4, член 15, параграф 5, буква б) и член 18, параграф 3 от Регламент (ЕС) No 1380/2013.
Поради това Делегиран регламент (ЕС) 2021/2066 следва да бъде съответно изменен.
(13)
Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон на корабите на Съюза и върху свързаните с него икономически дейности.
Той следва обаче да се прилага от по-късна дата,
ПРИЕ НАСТОЯЩИЯ РЕГЛАМЕНТ:
Член 1 Член 3 от Делегиран регламент (ЕС) 2021/2066 се изменя, както следва: а) в параграф 1 букви а), б) и в) се заменят със следното: „а) миди Сен Жак (Pecten jacobeus), които се ловят с механични драги (HMD) до 31 декември 2023 г.; б) миди от видовете Venerupis spp. които се ловят с механични драги (HMD) до 31 декември 2023 г.; в) Венерини миди (Venus spp.), които се ловят с механични драги (HMD) до 31 декември 2024 г.;“ б) параграф 3 се заменя със следното: „(3) До 1 май 2022 г. и 2023 г. държавите членки, които имат пряк управленски интерес в риболова в Средиземно море, представят на Комисията допълнителни данни за изхвърлянето на улов и други релевантни научна доказателства в подкрепа на изключението, посочено в параграф 1, букви а) и б).
Най-късно до 31 юли НТИКР изготвя оценка на представените данни и информация.“
Член 2 Настоящият регламент влиза в сила в деня след деня на публикуването му в Официален вестник на Европейския съюз.